INSTITUŢIA PREFECTULUI

JUDEŢUL PRAHOVA

SECRETARIATUL COLEGIULUI PREFECTURAL

 Nr.2579/15.02.2021

PROCES VERBAL DE SEDINŢĂ

COLEGIUL PREFECTURAL

În data de 25 ianuarie 2021, ora 11.00, la Sala 200 din cadrul Palatului Administrativ a avut loc şedinta Colegiului Prefectural, aferentă lunii ianuarie 2021, prezidată de către Prefectul judeţului Prahova, domnul Cristian Ionescu, doamna Subprefect Mădălina Rozalia Petcu și domnul Subprefect George Constantin Brezoi.

 Domnul Prefect Cristian Ionescu, a deschis şedinta prezentand ordinea de zi:

* Evaluarea activității Inspectoratului pentru Situații de Urgență „ Șerban Cantacuzino” al județului Prahova, în anul 2020;
* Proiect de Hotărâre a Colegiului Prefectural pentru aprobarea “Programului orientativ al ședințelor de lucru ale Colegiului Prefectural al județului Prahova, ce urmează a avea loc în anul 2021”.

după care a dat cuvântul domnului Inspector Șef Mihai Drăgan pentru primul punct.

Inspectoratul pentru Situaţii de Urgenţă Prahova este constituit ca serviciu public deconcentrat, în subordinea IGSU, în scopul asigurării managementului situaţiilor de urgenţă pe tipurile de risc din competenţă. Au fost prezentați următorii indicatori de referință, comparativ cu anii anteriori (toate informațiile se regăsesc în materialul anexat):solicitari avize securitate la incendiu, solicitări autorizaţii securitate la incendiu, solicitări avize protecție civilă, solicitări autorizații protecție civilă, autorizare/avizare clădiri de învățământ, controale de prevenire, controale tematice de prevenire, amenzi, asistență tehnică de specialitate, informare preventivă, exerciții și recunoașteri, pregătirea personalului operativ, pregătirea şi formarea autorităţilor judeţene şi locale, pregătirea voluntarilor, activităţi din domeniul rezilienţei comunităților, apeluri de urgență, evoluția intervențiilor, intervenții pe categorii, incendii, inundații, recunoașteri, asigurări zona, acțiuni pentru asistență persoane, prim ajutor calificat, accidente rutiere, asistență persoane.

 Pe fondul fenomenelor meteorologice periculoase, caracterizate prin vânt puternic, în luna februarie 2020, 15 localităţi din judeţul Prahova au fost afectate. Intervenţia pompierilor a constat în degajarea acoperișurilor smulse de vânt, a copacilor căzuţi pe autoturisme şi drumuri, precum şi salvarea persoanelor rămase blocate/înzăpezite. Au fost emise mai multe mesaje de avertizare prin sistemul de avertizare Ro-Alert.

În luna aprilie 2020, 130 de persoane au fost evacuate din casele lor din Azuga, după ce o alunecare de teren a avut loc în localitate. Pompierii militari au acționat pe parcursul nopții pentru tranzitarea debitelor de pe cursul de apă Azuga și prevenirii inundării gospodăriilor din zonă. Alunecarea s-a manifestat pe o suprafață de aproximativ 10000 mp, iar frontul alunecării are o adâncime de 500 mp. Populaţia sinistrată a fost relocată în 20 locuinţe modulare.

 O cisternă care transporta 32 de tone de kerosen a fost implicată într-un accident rutier produs, în luna septembrie 2020 pe centura de est a municipiului Ploieşti. În urma impactului cisterna s-a fisurat, iar o persoană a rămas încarcerată, fiind prins în maşina strivită de capul tractor. Pompierii au asigurat măsurile de protecție pe o rază de 800 de metri în jurul locului în care cisterna a fost răsturnată. Totodată, ISU Prahova a emis prin sistemul Ro-Alert o alertă extremă referitoare la pericolul de explozie şi ocolirea sau evitarea zonei de către participanţii la trafic şi eliberarea căilor rutiere pentru a facilita accesul echipelor de intervenţie.

 Inspectoratul pentru Situaţii de Urgenţă Prahova are în organigramă 1042 personal prevăzut dar numai 863 (82,8%) personal încadrat, prin urmare are un deficit de personal destul de ridicat; 179 de indicatori - reprezintă echivalentul a şase gărzi de intervenţie sau al unui detaşament de pompieri; în anul 2020, unitatea a încetat raporturile de serviciu, ca urmarea a trecerii în rezervă a 71 cadre militare.

**Gradul de înzestrare cu autospeciale:**

* Autospeciale pentru stingerea incendiilor – 51,27%;
* Autospeciale pentru geniu – 60,44%;
* Autospeciale CBRN – 0%;
* Autospeciale pentru asistenţă medicală – 64,29%;
* Mijloace navale – 24%.

**Greutăți întâmpinate:**

* Deficit de personal care lucrează la 8 ore în special la Centrul Operaţional Judeţean
* Lipsa spaţiilor de garare adecvate a tehnicii de intervenţie la toate structurile de intervenţie
* Tehnică şi echipamente de intervenţie depăşite din punct de vedere tehnic, coroborat cu nevoile actuale ale societăţii
* Migrarea personalului de la 8 ore la tură, datorită diferenţelor de salarizare şi a programului

**Obiective 2021:**

* Continuarea procedurilor privind investiţia „Sediu nou Detaşament de pompieri Mizil” prin Banca Mondială
* Dotarea structurilor de intervenţie cu autospeciale noi, funcţie de repartizarea acestora de către IGSU
* Îmbunătăţirea condiţiilor la toate structurile de intervenţie, funcţie de bugetul alocat instituţiei în acest an
* Consolidarea colaborării cu societatea civilă, atât în scopul înțelegerii locului, rolului și efortului instituțional, cât și în implicarea în acțiunile de sprijin în domeniile din competența instituției
* Creşterea capacităţii de gestionare şi management prin optimizarea funcţionării structurilor de conducere şi intervenţie pentru situaţii de urgenţă şi evaluarea raţională a nevoilor şi resurselor

 Al doilea punct al ordinii de zi a fost Proiectul de Hotarare a Colegiului Prefectural pentru aprobarea “Programului orientativ al sedintelor de lucru ale Colegiului Prefectural al judetului Prahova, ce urmeaza a avea loc in anul 2020”. Ținând seama de propunerile membrilor Colegiului Prefectural ce au fost transmise secretariatului Colegiului Prefectural, acesta a întocmit Programul orientativ al sedintelor de lucru și l-a transpus în Hotărârea nr.1 a Colegiului. Aceasta a fost supusă votului în timpul ședinței și aprobată în unanimitate. La finalul ședinței, domnul Prefect a solicitat membrilor Colegiului să informeze cu privire la disfuncționalitățile apărute în activitatea instituțiilor pe care le conduc. Directorul Direcției Sanitare Veterinare și pentru Siguranța Alimentelor, domnul Terecoasă, a arătat că în data de 25 ianuarie 2021 au fost închise trei focare de pestă porcina, și că la acest moment 26 fonduri de vânătoare din cele 43 existente sunt afectate de pesta porcină.

 În încheiere, domnul Prefect a mulțumit tuturor celor prezenți pentru colaborarea interinstituțională din anul 2020 care s-a reflectat în activitatea Instituției Prefectului și care a condus la îndeplinirea obiectivelor propuse pentru anul 2020.

|  |  |  |  |  |
| --- | --- | --- | --- | --- |
| Nr.crt | **INSTITUTIA**  | **FUNCŢIA**  | **NUME / PRENUME** | **Aprob proces verbal sedinta** **25 ianuarie 2021** |
|  | Institutia Prefectului Judetului Prahova | Prefect | Cristian IONESCU |  |
|  | Institutia Prefectului Judetului Prahova | Subprefect | George-Constantin BREZOI |  |
|  | Institutia Prefectului Judetului Prahova | Subprefect | Mădălina Rozalia PETCU |  |
|  | Directia de Sanatate Publica Prahova | Director  | Ioana Julieta LOGHIN |  |
|  | Inspectoratul Scolar Judetean | Inspector Scolar General | Ilona Cornelia RIZEA |  |
|  | Directia Judeteana pentru Cultura, Culte si Patrimoniu National | Director  | Constantin STERE |  |
|  | Directia Judeteana de Sport si Tineret | Director  | Laurentiu NICOLESCU |  |
|  | Directia Judeteana pentru Agricultura Prahova | Director  | Mita ENACHE |  |
|  | Directia Judeteana Sanitara Veterinara si pentru Siguranta Alimentelor | Director executiv | Mihai TERECOASĂ |  |
|  | Agentia Judeteana de Protectie a Mediului | Director  | Valentin STEFAN |  |
|  | Agentia Judeteana de Ocupare a Fortei de Munca | Director  | Cristina STOICHICI |  |
|  | Agentia Judeteana pentru Plăți și Inspecție Socială Prahova | Director  | Narcis TOBOC |  |
|  | Inspectoratul Teritorial pentru Calitatea Semintelor si a Materialului Saditor | Director  | Adina VOINEA |  |
|  | Inspectoratul pentru Situatii de Urgenta | Inspector Sef | Mihai DRAGAN |  |
|  | Administratia Judeteana a Finantelor Publice Prahova | Șef Administrație | Razvan George STOIAN |  |
|  | Biroul Vamal de Interior  | Șef Birou | Rareș Alexandru ENACHE |  |
|  | Casa de Asigurari de Sanatate | Presedinte Director | Cătălin Octavian MĂGULEANU |  |
|  | Agentia de Plati si Interventii pentru Agricultura | Director  | Ion DIRILICI |  |
|  | Comisariatul Judetean al Garzii Nationale de Mediu | Comisar Sef  | Ioana Luiza FERARU |  |
|  | Oficiul Judetean pentru Finanțarea Investițiilor Rurale Prahova | Director  | Iulian Mihai VANE |  |
|  | Agenţia Naţională de Îmbunătăţiri Funciare, Filiala Teritoriala de Îmbunătăţiri Funciare Prahova | Director | Vasile ARDELEANU |  |
|  | Directia Silvica Prahova | Director | Mihai LUȚIA |  |
|  | Comisariatul Judetean pentru Protectia Consumatorilor | Comisar Șef | Cristian Emil GROZAVU |  |
|  | Casa Judeteana de Pensii | Director  | Adrian ROTARU  |  |
|  | Inspectoratul Teritorial de Munca | Inspector Sef  | Dumitra IONESCU |  |
|  | Inspectoratul Judetean de Politie | Inspector Sef | Marian IORGA |  |
|  | Inspectoratul Judetean de Jandarmi | Inspector Sef | Dragoș BUZOIANU |  |
|  | Oficiul Judetean de Cadastru si Publicitate Imobiliara | Director | Virgiliu Daniel NANU |  |
|  | Inspectoratul de Stat in Constructii –Directia Regionala in Constructii Sud Muntenia | Inspector Sef Judetean | Calin Robert TOMA |  |
|  | Garda Forestieră Ploiești | Inspector Șef  | Viorel MIHALCIOIU |  |
|  | Directia Judeteana de Statistica | Director  | Mirela DOBRICA |  |
|  | Sectia de Gospodarire a Apelor Prahova  | Director | Marius NICOLAI |  |
|  | Sectia Drumuri Nationale | Sef Sectie | Catalin VLAD |  |
|  | Serviciul de Informații și Protecție Internă | Sef serviciu | Sebastian MATEI |  |
|  | Avocatul Poporului –Biroul Teritorial Ploiesti | Expert coordonator | Cristina Elena TACHE |  |
|  | Structura Teritoriala pentru Problemele Speciale Prahova | Seful structurii | Adrian OPREA |  |
|  | Casa Corpului Didactic Prahova | Director | Mariana CAZACU |  |